**MASINAL KUDUMISE ALGKURSUS**

**Toimumisaeg**:

R 27.09.2019 kl 14:30-19:00

L 28.09.2019 kl 10:00-16:30

R 04.10.2019 kl 14:30-19:00

L 05.10.2019 kl 10:00-16:30

L 12.10.2018 kl 10:00-16:30

Kursus toimub Kõrgema Kunstikool Pallas tekstiiliosakonna moeklassis Tähe 38B.

**Maht:** 36 juhendatavat tundi ja 6 tundi iseseisvat tööd

**Juhendaja:** Maarja Tamjärv (Pallase tekstiiliosakonna lektor)

**Hind:** 270 eurot (hind sisaldab koolitust, kasutatavaid materjale, masinkudumise õppematerjale ja kohvipause)

**Grupi suurus:** 8 osalejat

**Sihtgrupp:** huvilised, kes soovivad tutvuda masinkudumise võimalustega ning õppida selgeks masinal kudumise baasoskused.
Kursus ei eelda varasemat kokkupuudet masinal kudumisega!

**Tutvustus:**

Kursuse käigus omandatakse teadmised silmuskudumismasinate liikidest ja ehitusest ning oskused erinevate kudumistehnikate ja materjalide kasutamiseks.
Kursuse lõpuks valmib osalejatel põhilisi kudumistehnikaid koondav kanganäidiste kollektsioon ning üks lihtsam tarbeese (sall, müts, padi vm).

Kursuse õpe toimub Silver Reed'i silmuskudumismasinatel, kuid omandatavad tehnikad on rakendatavad ka teist tüüpi kudumismasinatel. Kursusel saab proovida erineva nõelatihedusega masinaid (3., 5. ja 7.klass).

**Teemad:**

* Kudumismasinate liigid.
* Kudumistehnikad ja töövõtted.
* Materjalid.
* Kanganäidiste kudumine.
* Kudumite viimistlemine ja hooldus.
* Kudumi planeerimine ja ettevalmistustööd.
* Kudumismasina hooldus.

**Kursusel läbitavad tehnikad:**

* Kudumi alustamise ja lõpetamise erinevad viisid.
* Erinevate kudumistiheduse kasutamine.
* Erinevad ääristusviisid.
* Nööpaukude kudumise võimalused.
* Kasvatamise ja kahandamise erinevad võimalused.
* Kahevärviliste mustrite kudumine.
* Struktuursete mustrite kudumine.
* Erinevad soonikud.
* Kudede kombineerimine.
* Kudumi detailid (kraed, servad, taskud).

**Õpiväljundid:**
Kursuse läbinu:

* oskab kudumisel ja kudumite hooldamisel arvestada materjali eripära;
* tunneb kudumismasinate liike;
* tunneb põhilisi masinal kudumise tehnikaid ja töövõtteid;
* oskab kudumismasinat hooldada.

**Õppevorm:** teoreetiline sissejuhatus, praktiline juhendamine, individuaalne juhendamine, iseseisev töö.

**Iseseisev töö:**

* Kursuse lõpuprojekti kavandamine.
* Materjalide valimine.
* Töö viimistlemine.

**Nõuded tunnistuse väljastamiseks:** aktivne osalemine

**Õppekavarühm:** (0214) käsitöö